Նմանօրինակ երևույթի մասին է Հայկ Կոնջորյանի «Լուսավոր Հայաստան» կուսակցությունը լքելու և Նիկոլ Փաշինյանի թիմին անդամագրվելու պատմությունը։ Իր իսկ խոսքերով՝ երիտ․քաղ․գործիչը հավատում է, որ Հայաստանում տեղի ունեցած հեղափոխությունը պայծառ ապագայի գլխավոր շանսն է, ես կասեի՝ իր միակ շանսն է, որից շտապել է ամուր կառչել պատգամավորը։ Շատ ցավալի է տեսնել, որ «ապագայի և անցյալի կռվում» անմիջականորեն մասնակցություն ունենալու համար պետք է անցյալի ուրվականներին բնորոշ քայլեր ձեռնարկել՝ կուսակցությունից կուսակցություն վայրուվերումներով, սեփական ամբիցիաներին հագուրդ տալու ճանապարհին՝ ճամբարափոխ լինելով։ Կոնջորյանի Facebook-յան գրառումից փոքրիկ մեջբերում․«Ես իմ ուղղակի և անվերապահ աջակցությունն եմ հայտնում Նիկոլ Փաշինյանին և հեղափոխությանը Հայաստանի համար այս բախտորոշ ժամանակներում և իմ քաղաքական գործունեությունը իրականացնելու եմ հեղափոխության թիմի հետ միասին, որովհետև մեր պետության նավը դուրս է եկել ծով, որը լի է փոթորիկներով և ծովահեններով, իսկ առագաստը պիտի պահել ամուր, որովհետև նավը պիտի հասնի մեր երեզանքների ափին»։